recursal/SuperWikiNEXT-32B huggingface dataset:
Η ***Sportime*** είναι καθημερινή αθλητική εφημερίδα, η οποία εκδίδεται από τη μονοπρόσωπη ιδιωτική κεφαλαιουχική εταιρεία Edits and Mags με έδρα την Ηλιούπολη.

Ιστορία
-------

Κυκλοφόρησε για πρώτη φορά την 21 Φεβρουαρίου 1994 με γενικό διευθυντή τον Χάρη Ξύδη. Η μορφή και η δομή της εφημερίδας έφερε την καινοτομία στον χώρο των έντυπων φύλλων κι έφτασε να πουλάει εξαψήφια σε αριθμό φύλλα. Μεγαλύτερες καινοτομίες της εφημερίδας είναι πως είχε το μέγεθος και σχήμα πολιτικών εφημερίδων κι έγραφε για όλες τις ομάδες και τα σπορ, χωρίς να παίρνει το μέρος κάποιας ομάδας. Η εφημερίδα *Sportime* ήταν η πρώτη που κλήρωσε σε διαγωνισμό δύο μηχανές Harley Davidson.

Στις 2 Απριλίου 2008 ήταν το τελευταίο φύλλο που εξέδωσε η εφημερίδα. Έτσι έκλεισε ο πρώτος κύκλος της εφημερίδας. Υπεύθυνος έκδοσης και πρώτος εκδότης αυτής ήταν ο Μιχάλης Ανδρουλιδάκης, όπου με αποτυχημένες επενδυτικές ενέργειες (TEMPO, κατασκευαστική εταιρία STABILTON, «Εξουσία», κλωστήρια ΜΑΚΛΩ κλπ) έφτασε να χρωστάει στις τράπεζες Πειραιώς 6,7 δισεκατομμύρια δρχ. και Αγροτική 1,2 δισεκατομμύρια δρχ.

Στις 22 Ιουνίου 2017, η εφημερίδα επανακυκλοφόρησε με εκδότη τον Περικλή Γκιόλια, ενώ διευθυντής είναι ο Γεράσιμος Μανωλίδης ο οποίος παράλληλα έχει την επιμέλεια της ομότιτλης διαδικτυακής σελίδας η οποία επανήλθε σε λειτουργία από τις 27 Μαρτίου του 2018. Από τις 12 Ιουλίου του 2021 η έντυπη έκδοση της εφημερίδας διατίθεται δωρεάν σε ηλεκτρονική PDF μορφή βάσει εγγραφής με διεύθυνση ηλεκτρονικού ταχυδρομείου στην ιστοσελίδα από όπου και προβάλλεται.

Παραπομπές
----------

1. ↑  Πάλλης, Κώστας. «OLD FOOTBALL - Όταν γεννήθηκε το Sportime». *www.oldfootball.gr*. Αρχειοθετήθηκε από το πρωτότυπο στις 27 Φεβρουαρίου 2019. Ανακτήθηκε στις 24 Μαρτίου 2021.
2. ↑  «Το σκανδαλο sportime ή «μια ιστορία σαν παραμύθι?»». *Rocking.gr Forum*. 3 Ιουλίου 2008. Ανακτήθηκε στις 24 Μαρτίου 2021.
3. ↑  «Η ιστορική αθλητική εφημερίδα Sportime επανήλθε ΚΑΙ διαδικτυακά». *www.eled.gr*. Ανακτήθηκε στις 23 Μαρτίου 2021.
4. ↑  «Sportime ηλεκτρονική έκδοση: Κάνε εγγραφή για να έχεις κάθε μέρα δωρεάν την εφημερίδα!». *www.sportime.gr*. Ανακτήθηκε στις 12 Ιουλίου 2021.

Εξωτερικοί σύνδεσμοι
--------------------

* Επίσημη ιστοσελίδα Sportime
Ένα τζαμί και μία εκκλησία στην οδό Διώρυγας του Σουέζ στο Σάτμπι. Διακρίνονται οι ράγες του τραμ
Η κοπτική εκκλησία του Αγίου Γεωργίου
Το **Σάτμπι** ή **Σάτμπυ** (αραβικά: الشاطبي‎) είναι συνοικία της Αλεξάνδρειας στην Αίγυπτο. Η ονομασία προέρχεται από τον ανδαλουσιανό λόγιο και επιστήμονα του 13ου αιώνα Σέχη Αμπού Αμπντουλάχ Αλ-Σάτμπι (1189-1273). Ο Αλ-Σάτμπι πέθανε στην Αλεξάνδρεια και θάφτηκε σε μαυσωλείο που χτίστηκε στη περιοχή. Το μαυσωλείο στους επόμενους αιώνες δέχτηκε χιλιάδες προσκυνητές, με αποτέλεσμα με τα χρόνια να αναδειχτεί σε τοπονύμιο, δίνοντας το όνομα του Αλ-Σάτμπι σε ολόκληρη την συνοικία. Στη περιοχή βρίσκεται σήμερα και το λεγόμενο "ελληνικό τετράγωνο", στο οποίο δραστηριοποιείται η ελληνική κοινότητα της πόλης. 

Στο Σάτμπι βρίσκεται επίσης το κυριότερο νεκροταφείο της Αλεξάνδρειας, το οποίο σχεδιάστηκε το 1919 από τον Σερ Ρόμπερτ Λόριμερ.  Ένα τμήμα του νεκροταφείου είναι στρατιωτικό, στο οποίο έχουν θαφτεί οι στρατιώτες της Βρετανικής Αυτοκρατορίας που σκοτώθηκαν κατά τη διάρκεια του Πρώτου και Δευτέρου Παγκοσμίου Πολέμου.  2.259 τάφοι στρατιωτών προέρχονται από τον Πρώτο Παγκόσμιο Πόλεμο και 503 από τον Δεύτερο. 

Κοντά στην θάλασσα και δίπλα στο Κολλέγιο του Αγίου Μάρκου, υπάρχει η αρχαία νεκρόπολη της Αλεξάνδρειας, η οποία χρονολογείται στα χρόνια της δυναστείας των Πτολεμαίων και θεωρείται ότι είναι η αρχαιότερη της πόλης.

Ιδρύματα
--------

Πολλά σημαντικά ιδρύματα και σύλλογοι εδρεύουν στο Σάτμπι. Κάποια από αυτά είναι:

* Πανεπιστήμιο της Αλεξάνδρειας
* Νέα Βιβλιοθήκη της Αλεξάνδρειας
* Κολλέγιο του Αγίου Μάρκου
* Αβερώφειο Γυμνάσιο Αλεξάνδρειας
* Αλ Ιτιχάντ Αλεξάνδρειας
* Νοσοκομείο Παίδων του Σάτμπι
* Γαλλικό Λύκειο της Αλεξάνδρειας
* Σχολή Αρρένων Ελ Νασρ
* Σχολή Θηλέων Ελ Νασρ
* Παιδιατρικό Νοσοκομείο του Σάτμπι
* Ελ Σελάχ Κλαμπ

Γκαλερί
-------

* Η παραλία του ΣάτμπιΗ παραλία του Σάτμπι
* Το Αβερώφειο ΓυμνάσιοΤο Αβερώφειο Γυμνάσιο
* Το Τυνησιακό ΘέατροΤο Τυνησιακό Θέατρο
* Το Κολλέγιο του Αγίου ΜάρκουΤο Κολλέγιο του Αγίου Μάρκου
* Οστεοθήκες στην αρχαία νεκρόπολη του ΣάτμπιΟστεοθήκες στην αρχαία νεκρόπολη του Σάτμπι
* Άγαλμα στη νεκρόποληΆγαλμα στη νεκρόπολη
* Κρύπτη στη νεκρόποληΚρύπτη στη νεκρόπολη
* Τάφοι στη νεκρόποληΤάφοι στη νεκρόπολη

Παραπομπές
----------

1. ↑  Dictionary of Scottish Architects: Robert Lorimer
2. 1 2  «Alexandria (Chatby) Military and War Memorial Cemetery». *Cemetery details*. Commonwealth War Graves Commission. Ανακτήθηκε στις 9 Απριλίου 2013. CWGC spell Shatby in its English rendering 'Chatby'.

|  |  |  |  |
| --- | --- | --- | --- |
| 

| π • σ • ε
Συνοικίες της Αλεξάνδρειας |
| --- |
|  |
| 
* Ελ Αγαμί
* Αμπουκίρ
* Αμρίγια
* Ανφούσι (πρώην νήσος Φάρος)
* Αταρίν
* Βικτώρια
* Γκάμπαρι
* Γλυμενόπουλο
* Ζιζίνια
* Θαργουάτ
* Ιμπραημία
* Καμπ Σεζάρ
* Κλεοπάτρα
* Κομ ελ Δικ
* Λουράν
* Μαϊάμι
* Μαζαρίτα
* Μανσίγια
* Μεξ
* Μπακός
* Μπουλκλί
* Μοντάζα
* Μωχαρέμπεη
* Ντεχέλα
* Ράμλι
* Ρας ελ Τιν
* Σάμπα Πάσα
* Σαν Στέφανο
* Σάτμπι
* Σιλσίλα
* Σίντι Γκάμπερ
* Σίντι Μπισρ
* Σμούχα
* Σοντς
* Σουγκάφα
* Σπόρτινγκ
* Στάνλεϋ
* Σώτερ
* Τσανακλή
* Φλέμινγκ
* Χάντρα
* Χάια Γουασάτ (Κέντρο)
 |

 |
Ως **1-1-4** (ολογράφως: *ένα-ένα-τέσσερα*) ήταν γνωστό το κεντρικό σύνθημα υπέρ της διαφύλαξης των δημοκρατικών αξιών το οποίο χρησιμοποιήθηκε κατά την δεκαετία του 1960 από την κεντρώα και κεντροαριστερή φοιτητική νεολαία (κυρίως Ένωση Κέντρου και Ενιαία Δημοκρατική Αριστερά) κατά της κυβέρνησης ΕΡΕ του Κωνσταντίνου Καραμανλή, και αργότερα από το ΠΑΜ κατά της δικτατορίας. Το σύνθημα αναφερόταν στο άρθρο 114 του Συντάγματος του 1952, κατά το οποίο *Ἡ τήρησις τοῦ παρόντος Συντάγματος ἀφιεροῦται εἰς τὸν πατριωτισμὸν τῶν Ἑλλήνων*, και το οποίο υπήρχε ήδη ως άρθρο στο Σύνταγμα από το 1844 (ως άρθρο 107). Η χρήση του συνθήματος γινόταν έτσι ώστε να προασπίσει τα δημοκρατικά δικαιώματα και την ελευθερία ψήφου κατά τις υπάρχουσες προβλέψεις του Συντάγματος, ιδιαίτερα μετά τις εκλογές του 1961 οι οποίες έγιναν γνωστές ως *εκλογές βίας και νοθείας* καθώς υπήρξαν ισχυρές κατηγορίες πως ο Καραμανλής χρησιμοποίησε τις δυνάμεις ασφαλείας προς επηρεασμό του εκλογικού αποτελέσματος και προς τρομοκράτηση των ψηφοφόρων του Κέντρου και της Αριστεράς.Μ Το Σύνταγμα του 1975 το οποίο προέκυψε κατ'ενάσκηση εκ νέου συντακτικής εξουσίας περιέχει επίσης αντίστοιχα το δικαίωμα αντίστασης, πλέον όμως η αντίστοιχη ακροτελεύτια διάταξη είναι το άρθρο 120 του Συντάγματος, όπως ήταν αντίστοιχα το άρθρο 114 του Συντάγματος του 1952, ωστόσο η ανάμνηση του συνθήματος παρέμεινε ως πολιτική ορολογία σε σχέση με τα θέματα περί Συντάγματος, ενώ το σύνθημα χρησιμοποιήθηκε και για τους σκοπούς του χαρακτηρισμού της τότε νεολαίας ως *γενιάς του 1-1-4* καθώς και του *15% για την Παιδεία*.

Παραπομπές
----------

1. ↑  Epochi, rizospastis.gr | Synchroni. «ΒΙΒΛΙΟΠΑΡΟΥΣΙΑΣΗ | ΡΙΖΟΣΠΑΣΤΗΣ». *www.rizospastis.gr*. Ανακτήθηκε στις 26 Νοεμβρίου 2017.
2. ↑  *Ephēmeris tēs Kybernēseōs tu Basileiu tēs Hellados: 1844*. 1844.
3. ↑  «Συνταγματική Ιστορία». *www.hellenicparliament.gr*. Ανακτήθηκε στις 26 Νοεμβρίου 2017.
4. ↑  «5 Μαρτίου 1962 -Προβάλλεται για πρώτη φορά και το σύνθημα «1-1-4» - iscreta.gr». *iscreta.gr*. Ανακτήθηκε στις 26 Νοεμβρίου 2017.
5. ↑  «Για το 114 (ένα μελέτημα που η χρησιμότητά του κάθε άλλο παρά περιορίζεται στον χωροχρόνο της Ελλάδας του '60, ενώ αναφέρεται όλως διαφωτιστικά και στο ζήτημα της βίας) – Ο Κόσμος της Ν. Φιλαδέλφειας». *www.kosmosnf.gr*. Ανακτήθηκε στις 26 Νοεμβρίου 2017.
6. ↑  «'Ας ξαναφωνάξουμε 1-1-4 κι ας έχει 120 άρθρα το Σύνταγμα' - Ο υποναύαρχος Στέλιος Φενέκος γράφει». *onalert.gr*. Ανακτήθηκε στις 26 Νοεμβρίου 2017.
7. ↑  Α.Ε. tovima.gr. «tovima.gr - Το 1-1-4 του κ. Καραμανλή». *TO BHMA*. Ανακτήθηκε στις 26 Νοεμβρίου 2017.
8. ↑  «Το οδοιπορικό μιας γενιάς». *Η Εφημερίδα των Συντακτών*. 2016-12-24. Αρχειοθετήθηκε από το πρωτότυπο στις 2017-10-13.. Ανακτήθηκε στις 2017-11-26.
9. ↑  «Σαν σήμερα 26 Νοεμβρίου 1963». *Στο κόκκινο*. 2013-11-26. Αρχειοθετήθηκε από το πρωτότυπο στις 2017-12-05.. Ανακτήθηκε στις 2017-11-26.
10. ↑  Μαργαρίτης, Γιώργος. «Η γενιά του 120 (όπως λέμε η γενιά του 1-1-4)». *alterthess.gr* (στα Αγγλικά). Ανακτήθηκε στις 26 Νοεμβρίου 2017.
Ο **Τάκης Μίχαλος** (3 Οκτωβρίου 1947 — 3 Ιανουαρίου 2010) ήταν Έλληνας παλαίμαχος διεθνής υδατοσφαιριστής καθώς και προπονητής υδατοσφαίρισης.

Καριέρα
-------

Ο Τάκης Μίχαλος έκανε τα πρώτα του βήματα στο χώρο της υδατοσφαίρισης στις ακαδημίες του Ολυμπιακού Πειραιώς, στον οποίο υπέγραψε τελικά το πρώτο του επαγγελματικό συμβόλαιο το 1963, σε ηλικία μόλις 17 ετών. Ο Τάκης Μίχαλος αγωνιζόταν στη θέση του τερματοφύλακα. 

Στον Ολυμπιακό Πειραιώς αγωνίστηκε για 13 χρόνια (1962-75) καταφέρνοντας να κατακτήσει 2 Πρωταθλήματα Ελλάδος (1969, 1971).

Το 1975, αποφάσισε να αποσυρθεί από την ενεργό δράση και να ασχολείται με το άθλημα από το πόστο του προπονητή.

Προπονητική καριέρα
-------------------

Ο Τάκης Μίχαλος ανέλαβε το 1979 προπονητής της Γλυφάδας, στην οποία παρέμεινε για έξι χρόνια, καταφέρνοντας μάλιστα να την οδηγήσει στον τελικό του Κυπέλλου Ελλάδας του 1984.

Την περίοδο 1985-86, ανέλαβε προπονητής του Ολυμπιακού Πειραιώς.

Από το 1986 είχε σημαντικό ρόλο ως assistant coach της Εθνικής Ανδρών κρατώντας το ρόλο του ομοσπονδιακού προπονητή για 15 συναπτά έτη ως το 2002. Μέσα σε αυτά τα χρόνια πήγε σε τρεις Ολυμπιακούς Αγώνες (1992, 1996 και 2000) σε δύο Παγκόσμια Πρωταθλήματα και σε 7 Ευρωπαϊκά Πρωταθλήματα.

Το 1996 ήταν assistant coach της ομάδας που κατέκτησε το ασημένιο μετάλλιο στο FINA Cup που διοργανώηθηκε στην Αθήνα. 

Παράλληλα οδήγησε την Εθνική Εφήβων στο χάλκινο μετάλλιο του Παγκόσμιου Πρωταθλήματος.

Διεθνείς συμμετοχές
-------------------

Ο Τάκης Μίχαλος έχει πραγματοποιήσει αρκετές συμμετοχές με την εθνική ομάδα υδατοσφαίρισης της Ελλάδος.

Μεταξύ άλλων, έχει συμμετάσχει σε Ολυμπιακούς Αγώνες (1968, 1972), σε Ευρωπαικό Πρωταθλημα (1970) αλλά και σε Παγκόσμιο Πρωτάθλημα (1973).

Τίτλοι
------

* 2 Πρωταθλήματα Ελλάδος: 1969, 1971

Πηγές
-----

* Panagiotis Mikhalos, Sports-Reference.com



1. ↑  news.kathimerini.gr/4dcgi/\_w\_articles\_sport\_1\_05/01/2010\_385614.
Ο λογοτεχνικός όρος **αναδίπλωση** ή **παλιλλογία** χαρακτηρίζει μια λέξη του πεζού ή ποιητικού λόγου που αμέσως μετά επαναλαμβάνεται έτσι ώστε η ίδια λέξη να ακούγεται στο λόγο δύο φορές, χωρίς όμως ανάμεσά τους να μεσολαβεί κάτι άλλο. Σκοπός της αναδίπλωσης στην λογοτεχνία είναι να προβάλει με ιδιαίτερη ένταση και έμφαση την επαναλαμβανόμενη έννοια. Χαρακτηριστικά παραδείγματα είναι οι φράσεις: 

* *"Ηλί Ηλί, λαμά σαβαχθανί" (Θεέ μου, Θεέ μου, γιατί με εγκατέλειψες);*
* *Απρίλη, Απρίλη δροσερέ και Μάη με τα λουλούδια*.
* *T΄ άλογο! T΄ άλογο! Ομέρ Bρυώνη*

Η αναδίπλωση, μαζί με την περίφραση, επαναφορά και υποφορά είναι σχήμα λόγου που εκφράζει πλεονασμό και κατατάσσεται στην κατηγορία εκείνη που σχετίζεται με την πληρότητα του λόγου. Η χρήση και αξιοποίηση της αναδίπλωσης στην ποίηση γίνεται με πιο ελεύθερο και ουσιαστικό τρόπο, επαναλαμβάνοντας δύο ή περισσότερες φορές την ίδια έκφραση σε διαφορετικού στίχους του ποιήματος.

```
    Δακρυσμένο πουλί, στην Κύπρο τη θαλασσοφίλητη  

    που έταξαν για να μου θυμίζει την πατρίδα, άραξα μοναχός μ' αυτό το παραμύθι,
    **αν είναι αλήθεια** πως αυτό είναι παραμύθι,
    **αν είναι αλήθεια** πως οι άνθρωποι δε θα ξαναπιάσουν
    τoν παλιό δόλο των θεών·
    **αν είναι αλήθεια** πως κάποιος άλλος Τεύκρος, ύστερα από χρόνια...
                                                      - *Ελένη*, Γιώργος Σεφέρης
```

Παραπομπές
----------

1. 1 2  «Λεξικό Λογοτεχνικών Όρων από το ebooks.edu.gr». Αρχειοθετήθηκε από το πρωτότυπο στις 30 Μαΐου 2016. Ανακτήθηκε στις 8 Ιουνίου 2016.
2. ↑  *Πύλη για την Ελληνική Γλώσσα*, Κέντρο Ελληνικής Γλώσσας
Ο **Σατουρνίνος Σαλλούστιος Σεκούνδος** (355-367) ήταν ένας Ρωμαίος αξιωματικός και νεοπλατωνιστής συγγραφέας. Με καταγωγή από τη Γαλατία, απέκτησε μια επιτυχημένη καριέρα ως επαρχιακός κυβερνήτης και αξιωματικός της αυτοκρατορικής αυλής, γίνοντας στενός φίλος και σύμβουλος του αυτοκράτορος Ιουλιανού. Ο Σαλλούστιος ήταν βαθύς γνώστης της ελληνικής φιλοσοφίας και ρητορικής, έχοντας τη φήμη του ικανού και του αδιάφθορου. Συνέγραψε μια νεοπλατωνική θεολογική πραγματεία με τίτλο *Περί Θεών και Κόσμου,* με την υποστήριξη του Ιουλιανού.

Βίος
----

Το επίσημο όνομα του Σαλλούστιου ήταν Σατουρνίνος Σεκούνδος, όπως αναγράφεται στις επιγραφές και στα επίσημα έγγραφα. Το *signum*, ή ανεπίσημο όνομα, "Σαλλούστιος" ήταν ο κύριος τρόπος αναφοράς προς αυτόν. Γεννήθηκε σε μια μη συγκλητική οικογένεια στη Ρωμαϊκή Γαλατία, και ήταν "παγανιστής" (εθνικός). Εξετέλεσε ως κυβερνήτης της Ακουιτανικής Γαλατίας και της Αφρικής, όπως επίσης ως *magister memoriae (επί των Δεήσεων)* της αυτοκρατορικής αυλής. Πιθανόν να κατείχε εκείνες τις θέσεις επί αυτοκράτορος Κώνστα, επειδή ήταν ήδη μεγάλος σε ηλικία όταν ανατέθηκε στο προσωπικό του Ιουλιανού στη Γαλατία. Ίσως οφειλόταν στον σύμβουλό του το ότι ο Ιουλιανός ανέπτυξε τις διοικητικές του ικανότητες στη Γαλατία. Το 359 π.α.χ.χ. ο Κωνστάντιος Β' τον απομάκρυνε από εκεί.

Όταν ο Ιουλιανός έγινε ο μοναδικός αυτοκράτορας, προήγαγε τον Σαλλούστιο σε Ύπαρχο της Ανατολής στα τέλη του 361. Ένα από τις πρώτες ενέργειες του Σαλλούστιου ήταν να επιτηρήσει το δικαστήριο της Χαλκηδόνος. Ο τελευταίος συνόδευσε τον αυτοκράτορά του στη Περσική εκστρατεία, κατά την οποία ο Ιουλιανός σκοτώθηκε. Σαν ένδειξη του μεγάλου τους σεβασμού προς αυτόν, η στρατιωτική διοίκηση τον επέλεξε για μελλοντικό τους αυτοκράτορα, αλλά ο Σαλλούστιος απέρριψε αυτή τη τιμή, ισχυριζόμενος αρρώστια και προχωρημένη ηλικία, και η πορφύρα τελικά έπεσε στον Ιοβιανό. Όταν επέστεψε από τη Περσία, ο Σαλλούστιος συνέχισε να εκτελεί χρέη επάρχου κατά την διάρκεια του Βαλεντινιανού μέχρι που αντικαταστάθηκε από τον Νεβρίδιο.

*Περί Θεών και Κόσμου*
----------------------

  

Το έργο, ένα είδος κατήχησης στην 4ου αιώνος Ελληνική θρησκεία, οφείλει πάρα πολλά στον Ιάμβλιχο από την Χαλκίδα, ο οποίος συνδύασε τον Πλατωνισμό με τον Πυθαγορειανισμό και τη θεουργία, και επίσης στα προσωπικά φιλοσοφικά γραπτά του Ιουλιανού. Η πραγματεία είναι αρκετά συνοπτική, και γενικά απαλλαγμένη από τις εκτενείς μεταφυσικές θεωρίες των νεοπλατωνικών κειμένων. Ο στόχος του είναι "να αντισταθεί στις συνήθεις επιθέσεις της χριστιανικής πολεμικής" ενώπιον της αυξανόμενης υπεροχής του Χριστιανισμού και "να απαντήσει στη θεολογία με θεολογία".
Η **Κλεοπάτρα η Αλχημίστρια** ή **Κλεοπάτρα η Αλεξανδρίς** (1ος ή 3ος μ.Χ. αιώνας), γνωστή και ως **Κλεοπάτρα η Χρυσοποιός**, ήταν Ελληνίδα φιλόσοφος και αλχημίστρια. Έζησε στην Αλεξάνδρεια και συνδέθηκε με τη σχολή της Μαρίας της Ιουδαίας. Δεν πρέπει να συγχέεται με την Κλεοπάτρα την Ιατρό που αναφέρει ο Ιπποκράτης, αλλά ούτε και με την Κλεοπάτρα τη βασίλισσα της αρχαίας Αιγύπτου. 

Η Κλεοπάτρα πειραματίστηκε και μελέτησε τα μέτρα και τα σταθμά προσπαθώντας να μετρήσει, να ποσοτικοποιήσει και να καταγράψει τη διαδικασία και τα αποτελέσματα των πειραμάτων της, κάτι που σήμερα θεωρείται η επιτομή της επιστημονικής σκέψης.

Δεν διασώζεται παρά ελάχιστο από το έργο της. Στο απόσπασμα που διασώζεται από το έργο της *Η Κλεοπάτρα Συνομιλεί με τους Φιλοσόφους* παρομοιάζει τον φιλόσοφο - αλχημιστή που σκέφτεται την επιστήμη του σαν μια τρυφερή μητέρα που φροντίζει το παιδί της. Αυτή η παρομοίωση έχει χαρακτηριστεί ως «η πιο βαθυστόχαστη και συγκινητική δήλωση που έχει αφήσει πίσω του ένας αλχημιστής».

Εικονογράφηση από την «Χρυσοποιία» της Κλεοπάτρας που παρουσιάζει έναν Ουροβόρο Όφι.
Το «Χρυσοποιός» της αποδόθηκε γιατί ήξερε να παρασκευάζει χρυσό, δηλαδή τη χυμευτική διαδικασία της μετατροπής του ορείχαλκου σε χρυσό, μία από τις βασικές επιδιώξεις των πρώιμων αλχημιστών. Το χειρόγραφο που περιγράφει τη διαδικασία, το επιγραφόμενο *Χρυσοποιία Κλεοπάτρας* ή *Κλεοπάτρια χρυσοποιία*, περιέχει διάφορα μυστικιστικά σύμβολα που παριστούν τις πράξεις χρυσοποιίας όπως έναν ουροβόρο όφι ως σύμβολο του απείρου, τα σύμβολα του χρυσού, του αργύρου (ασήμι) και του υδραργύρου και την παρακάτω φράση:

> Ένα είναι το Ερπετό που περιέχει δηλητήριο σύμφωνα με δύο συνθέσεις, και Ένα είναι το Όλα και διά μέσω αυτού Όλα, και με αυτό είναι Όλα, και αν δεν έχεις το Όλα, Όλα είναι Τίποτα (*One is the Serpent which has its poison according to two compositions, and One is All and through it is All, and by it is All, and if you have not All, All is Nothing*)
> 
> 

Τα κείμενα της Κλεοπάτρας της Αλχημίστριας χρησιμοποιούνταν πολύ μέχρι τα τέλη του μεσαίωνα και επηρέασαν πολλούς άλλους αλχημιστές.

Παραπομπές
----------

1. ↑  Oakes, Elizabeth (2007). *Encyclopedia of world scientists* (Αναθεωρημένη έκδοση). New York: Facts on File. ISBN 1438118821. 466364697.
2. 1 2  Jan Apotheker· Livia Simon Sarkadi (2011). *European women in chemistry*. Weinheim, Germany. ISBN 9783527329564. 682892476.
3. ↑  Lindsay, Jack (1970). *The origins of alchemy in Graeco-Roman Egypt*. New York: Barnes & Noble. ISBN 0389010065. 73491.
4. ↑  Margaret Alic (2001) [1986]. *Hypatia's heritage : a history of women in science from antiquity to the late nineteenth century*. London: Women's Press. ISBN 0704339544. 14067772.

Πηγές
-----

* Margaret Alic (2001). *Hypatia's Heritage: a history of women in science from antiquity to the late nineteenth century*. Women's Press. ISBN 0704339544.
* Jan Apotheker· Livia Simon Sarkadi (2011). *European Women in Chemistry*. Wiley-VCH Verlag. ISBN 978-3-527-32956-4.
* Elizabeth Oakes (2007). *Encyclopedia of World Scientists*. Facts on File. ISBN 1438118821.
Η **αρχαία ελληνική τέχνη**, με τη στενότερη έννοια, είναι η τέχνη της Ελλάδας, των νησιών του Αιγαίου, της Μικράς Ασίας και των ελληνόφωνων περιοχών στη Κάτω Ιταλία και στη Σικελία κατά την αρχαιότητα. Σε παγκόσμιο επίπεδο, η κρητική-μυκηναϊκή τέχνη θεωρείται επίσης ως ελληνική τέχνη. Οι πήλινες πλάκες σε Γραμμική Β είναι γραμμένες στα μυκηναϊκά ελληνικά και αποτελούν ένα από τα παλαιότερα δείγματα τέχνης του ελλαδικού χώρου.

Η αρχαία ελληνική τέχνη καλύπτει ακόμη την αρχιτεκτονική και τη γλυπτική, τη ζωγραφική αγγείων και την αγγειοπλαστική. Έργα ζωγραφικής από αρχαίους Έλληνες βρίσκουμε κυρίως από το 100 π.Χ. και την ύστερη Αρχαιότητα.

Στις τέχνες του θεάματος, η αρχαία Ελλάδα διακρίνεται κυρίως για τα είδη της τραγωδίας και της κωμωδίας.

Στην ελληνιστική περίοδο, η ελληνική τέχνη επηρεάζει μεγάλο μέρος του γνωστού κόσμου, από την Νουβία μέχρι την Κριμαία και από το Παντζάμπ μέχρι τη Σικελία. Στο τέλος της αρχαιότητας, η ελληνική τέχνη συγχωνεύτηκε με τη χριστιανική τέχνη και τις ανατολικές επιρροές για τη δημιουργία της βυζαντινής τέχνης.

Βιβλιογραφία
------------

* Gisela M. A. Richter: *Handbuch der Griechischen Kunst.* Stuttgart 1959 (1. Auflage; seitdem mehrere unveränderte Auflagen erschienen), ISBN 3-88059-162-8.
* John Boardman: *Reclams Geschichte der antiken Kunst.* Reclam, Ditzingen 1997, ISBN 978-3-15-010432-3.
* Tonio Hölscher: *Die griechische Kunst.* C. H. Beck, München 2007, ISBN 978-3-406-55491-9.
* Haritini Kotsidu: *Die griechische Kunst. Von den Anfängen bis zum Hellenismus.* Reclam, Stuttgart 2010, ISBN 978-3-15-018707-4.
M. Presnyakov. Νταζβόγ. 1998.
Ο **Νταζβόγ** (σλαβ. *Dažbog*) ήταν ένας από κυριότερους θεούς στη σλαβική μυθολογία, θεότητα του ήλιου. Αναφέρεται από διάφορα μεσαιωνικά χειρόγραφα, όπως το Πρώτο Χρονικό, απόδειξη για την αυθεντικότητά του και τη λατρεία του από όλα τα σλαβικά έθνη, κατά περιπτώσεις με διαφορετικές ονομασίες. 

Ως Νταζβόγ λατρευόταν σε περιοχές όπως η Ουκρανία, η Πολωνία και η Ρωσία. Είναι γιος του Σβαρόγ, του θεού του ουρανού και το όνομά του σημαίνει *ο θεός που δίνει*. Αυτός ξεκίνησε τη μέτρηση του χρόνου και δημιούργησε το πρώτο ημερολόγιο, ενώ θεωρείται ο πρόγονος όλων των Ρώσων. Απεικονίζεται ως γηραιός άνδρας με ξανθά μαλλιά που χαρίζει δύναμη, υγεία και σοφία. Σύμφωνα με το μύθο, γεννιέται κάθε μέρα και διασχίζει τον ουρανό με το άρμα του, όπως ο Φαέθων στην ελληνική μυθολογία, μέχρι τη νύχτα, οπότε και έχει γίνει γέρος. 

Στη Σερβία, ο **Ντάβογκ** ήταν ένας κουτσός και άσχημος βοσκός μιας αγέλης λύκων, δαίμονας που εξουσίαζε τον Κάτω Κόσμο και ταξίδευε στον κόσμο των ανθρώπων. Αν και στους λαϊκούς μύθους δεν ήταν πάντοτε κακός, ο θεός συχνά παρουσιαζόταν ως εχθρός του χριστιανικού Θεού και παραλληλιζόταν με το Σατανά. Το γεγονός αυτό μπορεί να οφείλεται είτε στη δαιμονοποίηση της παλιάς μεγάλης σλαβικής θεότητας του Ήλιου κατά την περίοδο εκχριστιανισμού των σλαβικών φυλών είτε στον αρχικό, πρώιμο χαρακτήρα της θεότητας, που είχε χθόνιες ιδιότητες.

Σύγχρονη κουλτούρα
------------------

* Dazhbog Ensemble ονομάζεται ένα μουσικό σύνολο από τη Σλοβενία, που ασχολείται με world και παραδοσιακή μουσική, τζαζ και φλαμένκο.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Νταζβόγ** |

* Encyclopedia Mythica Online
* Bookrags.com

  


|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Σλαβική μυθολογία |
| --- |
|  |
| Κύριες θεότητες | 
* Βέλες
* Γιαρίλο
* Μοράνα
* Νταζβόγ
* Περούν
* Ράντεγκαστ
* Σβάντεβιτ
* Σβαρόγ ή Σβάροζιτς
* Τρίγκλαβ
 |  |
|  |
| Μυθικές φιγούρες | 
* Κοσέι
* Λιμπούσε
* Μπάμπα Γιαγκά
* Ζόρια
 |
|  |
| Πλάσματα | 
* Αλκονόστ
* Γκαμαγιούν
* Ρουσάλκα
* Σίριν
* Σισίγκα
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 309841986
* LCCN: no2014084465

 |

 |
Η **Ακαδέμια Ντεπορτίβα Καντολάο** είναι ποδοσφαιρικός σύλλογος από το Περού, με βάση την πόλη Καντολάο. Είναι περισσότερο γνωστός για τις ακαδημίες του, οι οποίες είναι από τις πιο δημοφιλείς στη χώρα. Πολλοί ποδοσφαιριστές που συμμετείχαν και συμμετέχουν στην ανώτατη κατηγορία του Περού προέρχονται από τις ακαδημίες της ομάδας, με περισσότερο γνωστό ίσως τον Κλάουδιο Πισάρο. Η ομάδα ιδρύθηκε το 1981. Το 1985 ήταν φιναλίστ στη δεύτερη κατηγορία ενώ το 1982 κατέλαβε την τρίτη θέση στου κύπελλο.

Εξωτερικοί σύνδεσμοι
--------------------

* Academy official page.
* Cosecha de cantera. Αρχειοθετήθηκε 2013-11-04 στο Wayback Machine.
Ο **Ζοζέφ Μπελμόν** ή αγγλικά: **Τζόζεφ Μπέλμοντ**, (Joseph Belmont, 1947-2022) ήταν πολιτικός από τις Σεϋχέλλες και 2ος Αντιπρόεδρος της χώρας, από το 2004 ως το 2010. Έγινε αντιπρόεδρος έπειτα από την παραίτηση του προέδρου Φρανς-Αλμπέρ Ρενέ και την ανάληψη της προεδρίας από τον έως τότε αντιπρόεδρο, Τζέιμς Μισέλ. Είναι ηγετικό στέλεχος του κόμματος Προοδευτικό Λαϊκό Μέτωπο των Σεϋχελλών (SPPF)

Πολιτική καριέρα
----------------

Γεννήθηκε στο Γκραντ Ανς του νησιού Μαέ την 1η Ιουνίου του 1947.

Την περίοδο από το 1982 ως το 1985 χρημάτισε υπουργός Εργασίας και Κοινωνικής Ασφαλείας. Την επόμενη δεκαετία έγινε ξανά υπουργός σε διάφορα χαρτοφυλάκια, μεταξύ των οποίων εκείνα της Υγείας, των Κοινωνικών Υπηρεσιών και της Δημόσιας Διοίκησης. Από το 1993 ως το 1996 ήταν δεύτερος τη τάξει υπουργός. Το 1998 και για έναν χρόνο θήτευσε στο υπουργείο Βιομηχανίας και Διεθνών Επιχειρήσεων. Στη συνέχεια ανέλαβε υπουργός Οικισμού και επί της Χρήσεως Γης σε ανασχηματισμό της κυβέρνησης, το Δεκέμβριο του 1999. Έπειτα από 4 χρόνια στο τελευταίο χαρτοφυλάκιο, ανέλαβε υπουργός Τουρισμού στις αρχές του 2004.

Αντιπρόεδρος
------------

Ο Μπελμόν ορκίστηκε αντιπρόεδρος στις 16 Απριλίου του 2004. Παράλληλα διατήρησε και το υπουργείο Τουρισμού , καθώς επίσης και το χαρτοφυλάκιο της Δημόσιας Διοίκησης. Αργότερα, έγινε και υπουργός Εσωτερικών. Έπειτα από τη διεξαγωγή των προεδρικών εκλογών, τον Ιούλιο του 2006 ο πρόεδρος Μισέλ επανεξελέγη και ο Μπελμόν παρέμεινε αντιπρόεδρος.

Θάνατος
-------

Απεβίωσε στη Βικτόρια στις 28 Ιανουαρίου 2022.

Παραπομπές
----------

1. 1 2  www.seychellesnewsagency.com/articles/16209/Humble%2C+calm%2C+soft-spoken%2C+a+true+servant+of+Seychelles+-+Former+VP+Joseph+Belmont+passes+away. Ανακτήθηκε στις 28  Ιανουαρίου 2022.
2. 1 2 3  Ιστότοπος της κυβέρνησης Αρχειοθετήθηκε 2009-05-10 στο Wayback Machine.- Βιογραφικές πληροφορίες για τον Μπελμόν.
3. ↑  "Seychelles president reshuffles cabinet", Reuters (*IOL*), 30 Δεκεμβρίου 1999.
4. ↑  "Newly elected Seychellois president inaugurated", Xinhua, 2 Αυγούστου 2006.
5. ↑  «Humble, calm, soft-spoken, a true servant of Seychelles - Former VP Joseph Belmont passes away». Seychelles News Agency.. Ανακτήθηκε στις 2022-01-28.
Η συμβολή των Άκουα Κλάουντια και Άνιο Νόβους στην Πόρτα Ματζόρε 
Το **Υδραγωγείο Άνιο Νόβους** (λατινικά: *Aqua Anio Novus, Νέο υδραγωγείο*) ήταν υδραγωγείο της Αρχαίας Ρώμης. Όπως και το Άκουα Κλάουντια, το έργο ξεκίνησε στα χρόνια του Καλιγούλα το 38 και ολοκληρώθηκε από τον Κλαύδιο τον Αύγουστο του 52.

Λεπτομέρειες
------------

Το Άνιο Νόβους ήταν το υψηλότερο απ’ όλα τα υδραγωγεία της Ρώμης. Όταν τα νερά του έγιναν θολά, ο Τραϊανός χρησιμοποίησε τις δύο από τις τρεις λιμνούλες που είχε κατασκευάσει ο Νέρωνας για να στολίσει τη βίλλα του στο Σουμπιάκο, ώστε να αυξήσει το μήκος του υδραγωγείου στα 93 χλμ. και την ημερήσια χωρητικότητά του στα 196 κυβ. μέτρα. Οι λίμνες του Νέρωνα ήταν φτιαγμένες μέσω φραγμάτων επί του κοντινού ποταμού που ήταν, μάλιστα, υψηλότερα από κάθε άλλο Ρωμαϊκό φράγμα (τελικά καταστράφηκαν κατά τη διάρκεια του Μεσαίωνα). 

Αρχίζοντας από τη δεξαμενή του κοντά στη Λατίνα Οδό, το νερό μεταφέρονταν επί του Άκουα Κλάουντια, του οποίου το Άνιο Νόβους αποτελούσε συνέχεια. Πριν την επισκευή του, το Άνιο Νόβους τροφοδοτούσε τα υπόλοιπα υδραγωγεία της Ρώμης αλλά όταν το νερό του θόλωσε, αναγκάστηκαν να βελτιώσουν τη δομή του καθώς επηρέαζε τα νερά των υπολοίπων. Πληροφορίες για το υδραγωγείο διαθέτουμε σήμερα μέσω του Ρωμαίου αριστοκράτη του 1ου αιώνα Φροντίνου, στο έργο του *De aquaeductu*.

Παραπομπές και σημειώσεις
-------------------------

1. ↑  Σουητώνιος, Caligula, 20
2. ↑  Φροντίνος, De aquaeductu 1.13

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Υδραγωγείο Άνιο Νόβους** |

* Χάρτης της Ρώμης με τον Άνιο Νόβους σημαδεμμένο με κόκκινο χρώμα

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 100144647633460756158

 |

 |
Συντεταγμένες: 54°29′35.2″N 18°31′52.3″E﻿ / ﻿54.493111°N 18.531194°E﻿ / 54.493111; 18.531194

Το **Στάδιο της Γκντίνια** (πολωνικά: Stadion Miejski w Gdyni) είναι στάδιο ποδοσφαίρου στη Γκντίνια της Πολωνίας. Είναι η έδρα της Άρκα Γκντίνια. Ο ιδιοκτήτης της εγκατάστασης είναι η πόλη της Γκντίνια και τη διαχειρίζεται το Αθλητικό Κέντρο της Γκντίνια (πρώην GOSiR).

Το γήπεδο μπορεί να φιλοξενήσει 15.139 θεατές. Διαθέτει θερμαινόμενο χλοοτάπητα διαστάσεων 105 x 68 μ. και τεχνητό φωτισμό, με ένταση 2.000 λουξ.

Ιστορία
-------

Το παλιό γήπεδο, που βρίσκεται στη θέση της σημερινής εγκατάστασης, άρχισε να χτίζεται το 1937 και εικάζεται ότι η κατασκευή προχώρησε γρήγορα, γιατί τον Ιανουάριο του 1938 η Κυβερνητική Επιτροπεία έκανε αίτηση στο Εργοστάσιο Ύδρευσης για να συμπεριλάβει τη διανομή νερού στο αθλητικά γήπεδα στον προϋπολογισμό της. Ωστόσο, τη δεκαετία του 1960, το στάδιο κατασκευάστηκε από το Ναυπηγείο της Γκντίνια και άνοιξε το 1964. Μέχρι το 2009, η Μπάουτικ Γκντίνια έπαιζε τους αγώνες της στο γήπεδο.

Το 2009, ξεκίνησε η κατασκευή νέου γηπέδου στον ίδιο χώρο. Το στάδιο άνοιξε στις 19 Φεβρουαρίου 2011. Στον εναρκτήριο αγώνα, η Άρκα Γκντίνια αναδείχθηκε ισόπαλη με 1-1 με τη βουλγαρική Μπερόε Στάρα Ζαγόρα.

Το στάδιο ήταν ένα από τα γήπεδα του Ευρωπαϊκού Πρωταθλήματος Κ21 του 2017 (διεξήχθησαν τρεις αγώνες της φάσης των ομίλων της διοργάνωσης) και του Παγκοσμίου Πρωταθλήματος Κ20 του 2019 (διεξήχθησαν έξι αγώνες της φάσης των ομίλων, ένας προημιτελικός, ένας ημιτελικός και ο αγώνας για την 3η θέση της διοργάνωσης).

Παραπομπές
----------

1. 1 2  «Sportowe obiekty». *Encyklopedia Gdyni*. Γκντίνια: Oficyna Verbi Causa. 2006. ISBN 83-921571-8-4.
2. ↑  «Nowy stadion Arki». *arkagdynia.info*.
3. ↑  «Stadion Miejski w Gdyni». *arka.gdynia.pl*.
4. ↑  «Arka - Beroe 1:1 (0:0). Noll ratuje inaugurację». *arka.gdynia.pl*.
5. ↑  «EURO U-21 2017 [STADIONY, DRUŻYNY, TERMINARZ]». *gol24.pl* (στα Πολωνικά). 25 Απριλίου 2017.
6. ↑  «Faza grupowa». *pl.fifa.com* (στα Πολωνικά). Αρχειοθετήθηκε από το πρωτότυπο στις 9 Αυγούστου 2020. Ανακτήθηκε στις 20 Ιανουαρίου 2024.
7. ↑  «Faza pucharowa». *pl.fifa.com* (στα Πολωνικά). Αρχειοθετήθηκε από το πρωτότυπο στις 9 Αυγούστου 2020. Ανακτήθηκε στις 20 Ιανουαρίου 2024.

|  |  |
| --- | --- |
| 

|  |
| --- |
| * Πύλη:Ποδόσφαιρο
* Πύλη:Πολωνία
 |

 |
Το «ΚΥΣΕΑ» ανακατευθύνει εδώ. Για τον προκάτοχό του, δείτε: Κυβερνητικό Συμβούλιο Εξωτερικών και Άμυνας.
Το **Κυβερνητικό Συμβούλιο Εθνικής Ασφάλειας** (**ΚΥΣΕΑ**) είναι κυβερνητικό συμβούλιο της Ελλάδας. Αποτελεί το ανώτατο όργανο λήψης αποφάσεων που αφορούν την εθνική ασφάλεια της χώρας. 

Ιδρύθηκε το 2019 από την Κυβέρνηση Κυριάκου Μητσοτάκη και διαδέχθηκε το Κυβερνητικό Συμβούλιο Εξωτερικών και Άμυνας (επίσης ΚΥΣΕΑ).

Σύνθεση
-------

Η κύρια σύνθεση του ΚΥΣΕΑ, σύμφωνα με τις κείμενες διατάξεις, έχει ως εξής:

* Ο Πρωθυπουργός (Πρόεδρος),
* Ο Υπουργός Εξωτερικών,
* Ο Υπουργός Εθνικής Άμυνας,
* Ο Υπουργός Προστασίας του Πολίτη,
* Ο Υπουργός Μετανάστευσης και Ασύλου,
* Ο Υπουργός Ναυτιλίας και Νησιωτικής Πολιτικής,
* Ο Υπουργός Κλιματικής Κρίσης και Πολιτικής Προστασίας και
* Ο Αρχηγός του Γενικού Επιτελείου Εθνικής Άμυνας.

Τα καθήκοντα γραμματέα του ΚΥΣΕΑ ασκεί ο Προϊστάμενος του Γραφείου Συμβούλου Εθνικής Ασφάλειας.

#### Έκτακτες συμμετοχές

Σε συνεδρίαση που συνέβη στον απόηχο της ανακατάληψης του Αφγανιστάν από τους Ταλιμπάν τον Αύγουστο του 2021, συμμετείχαν επίσης ο Υπουργός Επικρατείας Γιώργος Γεραπετρίτης, ο Υφυπουργός Εθνικής Άμυνας Αλκιβιάδης Στεφανής, ο Διοικητής της Εθνικής Υπηρεσίας Πληροφοριών Παναγιώτης Κοντολέων, η Διευθύντρια του Διπλωματικού Γραφείου του Πρωθυπουργού Πρέσβης Ελένη Σουρανή και ο Σύμβουλος Εθνικής Ασφάλειας Θάνος Ντόκος.

Κατά την έναρξή της κρίσης που προκάλεσε η Ρωσική εισβολή στην Ουκρανία, το ΚΥΣΕΑ συνήλθε εκτάκτως δύο φορές (22 & 24 Φεβρουαρίου 2022), με τη συμμετοχή του Υπουργού Περιβάλλοντος και Ενέργειας Κώστα Σκρέκα.

Παραπομπές
----------

1. ↑  «Απόφαση Πρωθυπουργού Αριθμ. Υ133/8-11-2019- ΦΕΚ 4410/Β/3-12-2019». *e-nomothesia.gr | Τράπεζα Πληροφοριών Νομοθεσίας*. Ανακτήθηκε στις 9 Απριλίου 2022.
2. ↑  «ΦΕΚ Β΄ 4486/2022».
3. ↑  webteam (18 Αυγούστου 2021). «Συνεδρίαση του Κυβερνητικού Συμβουλίου Εθνικής Ασφάλειας». *Ο Πρωθυπουργός της Ελληνικής Δημοκρατίας*. Ανακτήθηκε στις 9 Απριλίου 2022.
4. ↑  «Έκτακτη συνεδρίαση του ΚΥΣΕΑ υπό την προεδρία του πρωθυπουργού». *www.naftemporiki.gr*. 21 Φεβρουαρίου 2022. Αρχειοθετήθηκε από το πρωτότυπο στις 1 Μαρτίου 2022. Ανακτήθηκε στις 9 Απριλίου 2022.
5. ↑  Newsroom. «ΚΥΣΕΑ: Έκτακτη συνεδρίαση – Στην Αθήνα ο Ν. Δένδιας | Moneyreview.gr». *www.moneyreview.gr*. Ανακτήθηκε στις 9 Απριλίου 2022.
Ένα πρόβατο Σερρών
Το **πρόβατο Σερρών** (ή **φυλή Σερρών**) είναι φυλή εξημερωμένων προβάτων από τις Σέρρες. Εκτρέφεται κυρίως για την παραγωγή κρέατος και γάλακτος.

Χαρακτηριστικά
--------------

Τα πρόβατα Σερρών έχουν γαμψή μύτη και λεπτή ουρά. Τα κριάρια φέρουν κέρατα, ζυγίζουν 78 κιλά στην ωριμότητα και φτάνουν το ύψος των 68 εκατοστόμετρων στο ακρώμιο. Το 30% των προβατίνων Σερρών έχουν μικρά κέρατα, ζυγίζουν 68 κιλά και φτάνουν σε ύψος τα 73 εκατοστόμετρα. 

Κατά μέσο όρο, οι προβατίνες παράγουν 1,5 αρνιά ανά γέννα. Θηλάζουν 154 έως 236 ημέρες (μέσος όρος 221 ημέρες) με μέση απόδοση 0,7 κιλά γάλα την ημέρα, το οποίο έχει περιεκτικότητα 7% σε λιπαρά. Η ίνα του μαλλιού τους έχει διάμετρο 34 μικρόμετρα.

Παραπομπές
----------

1. ↑  
«Serrai». *Declining breeds of Mediterranean Sheep*. Agriculture Consumer Protection, FAO. Ανακτήθηκε στις 30 Ιουλίου 2014.
2. ↑  
«DAD-IS». *Domisticated Animal Diversity Information System*. Food and Agriculture Organization of the United Nations. Ανακτήθηκε στις 30 Ιουλίου 2014.
Η Ιχθυόσκαλα της Καβάλας
Σύμφωνα με τη σχετική ελληνική νομοθεσία (Ν. 4457/65 αρθ.1, παρ.1) ως **Ιχθυόσκαλα** χαρακτηρίζεται το σύνολο των πάσης φύσεως λιμενικών εγκαταστάσεων (προβλήτες, κρηπιδώματα, κτίρια, μηχανολογικές εγκαταστάσεις (ψυγεία) καθώς και με τον συναφή προς αυτά συγκεκριμένο χώρο της χερσαίας ζώνης των λιμένων που αποσκοπούν και μόνο στην εξυπηρέτηση της αλιευτικής δραστηριότητας (διακίνησης αλιευμάτων), στο λιμένα που βρίσκεται ή που κατασκευάζεται η ιχθυόσκαλα.

Η δημιουργία τέτοιων χώρων κατέστη αναγκαία προκειμένου να διασφαλιστεί καλύτερα αφενός η ανάπτυξη υγιούς ιχθυεμπορίου, η μείωση του κόστους της αλιευτικής παραγωγής, η καλή συντήρηση, διακίνηση και χονδρική διάθεση των αλιευμάτων κ.λπ. παράλληλα με τον έλεγχο αυτών, καθώς επίσης και ο συγκεκριμένος χώρος ελλιμενισμού των αλιευτικών σκαφών μεγάλης αλιευτικής περιοχής.

Ιχθυόσκαλες υφίστανται σε όλους τους μεγάλους λιμένες όπως στη Θεσσαλονίκη, Καβάλα, Βόλο, Πάτρα κ.λπ. Στον Πειραιά ιχθυόσκαλα υφίσταται στη περιοχή του λιμένα Κερατσινίου όπου και αρχίζει η ημερήσια διάθεση τις πρώτες πρωινές ώρες. 

* Ο τρόπος λειτουργίας τους πρωτορρυθμίστηκε με το Β.Δ. 939/65, όπως έχει τροποποιηθεί και ισχύει σήμερα, και που είναι περίπου ο αντίστοιχος των κεντρικών λαχαναγορών.

Σε λιμένες περιορισμένης αλιευτικής δραστηριότητας ή σε μικρούς λιμένες, λεγόμενους "αλιευτικά καταφύγια", η διακίνηση και διάθεση των αλιευμάτων γίνεται στους προβλήτες των εγκαταστάσεων αυτών που πολλές φορές χαρακτηρίζονται τοπικές "ιχθυόσκαλες" χωρίς όμως τη βαρύτητα της οργάνωσης που προβλέπει η κείμενη νομοθεσία για επίσημο χαρακτηρισμό. Σε αυτούς τους χώρους πολλές φορές η διάθεση αλιευμάτων γίνεται και απευθείας από τους αλιείς, από τα σκάφη τους.

Σημειώνεται ότι η απασχόληση, με αμοιβή **Ιχθυολόγου** είναι υποχρεωτική σε μονάδες ιχθυοκαλλιεργειών (**Π.Δ. 344/2000, ΦΕΚ 297/Α**), σε επιχειρήσεις παραγωγής ιχθυογενετικού υλικού, σε μονάδες μεταποίησης αλιευτικών προϊόντων, σε βιομηχανίες παρασκευής ιχθυοτροφών, σε ιχθυόσκαλες, καθώς επίσης και για τη σύνταξη μελετών επενδυτικών σχεδίων υδατοκαλλιεργειών, βάσει όσων προβλέπονται από το πιο πάνω Προεδρικό Διάταγμα «Άσκησης επαγγέλματος Γεωτεχνικού».

Δείτε επίσης
------------

* Ιχθυολογία
* Αλιεία
* Υδατοκαλλιέργεια
* Ιχθυοτροφείο

Παραπομπές
----------
Ο **Γουλιέλμος Δ΄** (*Wilhelm IV.*, 22 Απριλίου 1852 - 25 Φεβρουαρίου 1912) ήταν μεγάλος δούκας του Λουξεμβούργου (1905-1912) από τον Οίκο του Νάσσαου. Ήταν υιός του Αδόλφου Νάσσαου του Λουξεμβούργου και της Αδελαΐδας Μαρίας, κόρης του Φρειδερίκου του Άνχαλτ-Ντεσσάου.

Βιογραφία
---------

Ο *Γουλιέλμος Αλέξανδρος* γεννήθηκε στο Βίζμπαντεν του Νάσσαου το 1852. Ήταν Διαμαρτυρόμενος, που ήταν η θρησκεία του Οίκου του Νάσσαου, αλλά το Λουξεμβούργο είχε Καθολικούς κατοίκους· πιστεύοντας ότι πρέπει ο ηγεμόνας να έχει τη θρησκεία της χώρας του, νυμφεύτηκε τη Μαρία Άννα της Πορτογαλίας, έγινε καθολικός και από τότε όλοι οι μεγάλοι δούκες είναι καθολικοί. 

Είχε έξι κόρες αλλά το παλαιό Σύμφωνο του Οίκου του Νάσσαου του 1783 που όριζε την κληρονομικότητα, απέκλειε τις γυναίκες από τη διαδοχή. Ο πλησιέστερος άρρην συγγενής του ήταν ο θείος του Νικόλαος Γουλιέλμος, που απεβίωσε το 1905. Ο επόμενος διάδοχος ήταν ο εξάδελφός του Γεώργιος Νικόλαος, Κόμης του Μέρενμπεργκ, που όμως ήταν υιός μοργανατικού γάμου και έπρεπε να εξαιρεθεί. Έτσι ο Γουλιέλμος Δ΄ άλλαξε το νόμο διαδοχής, ορίζοντας την πρώτη κόρη του διάδοχο. Ήταν η Μαρία Αδελαΐδα, που ως άτεκνη, όρισε διάδοχο την αδελφή της Καρλόττα. Ήταν ο τελευταίος μονάρχης του Λουξεμβούργου που απεβίωσε στο αξίωμά του· οι επόμενοι παραιτήθηκαν υπέρ του διαδόχου.

Οικογένεια
----------

Το 1893 νυμφεύτηκε τη Μαρία Άννα των Μπραγκάνσα, κόρη του Μιχαήλ Α΄ της Πορτογαλίας. Είχε τέκνα:

* Μαρία Αδελαΐδα (1894 - 1924), Μεγάλη Δούκισσα του Λουξεμβούργου.
* Καρλόττα (1896 - 1985), Μεγάλη Δούκισσα του Λουξεμβούργου, παντρεύτηκε τον Φήλικα των Βουρβόνων-Πάρμας.
* Χίλντα (1897 - 1979), παντρεύτηκε τον Αδόλφο του Σβάρτσενμπεργκ.
* Αντωνία (1899 - 1954), παντρεύτηκε τον Ροβέρτο της Βαυαρίας, διάδοχο του πατέρα του Λουδοβίκου Γ΄.
* Ελισάβετ (1901 - 1950), παντρεύτηκε τον Λουδοβίκο Φίλιππο του Τουρν & Τάξις.
* Σοφία (1902 - 1941), παντρεύτηκε τον Ερνέστο Ερρίκο της Σαξονίας.

Ο θυρεός των Νάσσαου (χρυσός λέων) σε συνδυασμό με το θυρεό του Λουξεμβούργου (ερυθρός λέων).
Στο Γουλιέλμο Δ΄ έχουν απονεμηθεί τρία παράσημα από το Λουξεμβούργο: του *Χρυσού Λέοντος του Οίκου του Νάσσαου*, του *Αδόλφου του Νάσσαου* και του *Δρύινου Στέμματος*· και ένα παράσημο από την Ολλανδία: του *Λέοντος της Ολλανδίας*.

Πηγές
-----

* Guillaume IV Grand-Duc du Luxemburg

  


|  |  |  |  |
| --- | --- | --- | --- |
| 

| π • σ • ε
Μονάρχες του Λουξεμβούργου |
| --- |
|  |
| 
* Γουλιέλμος Α΄
* Γουλιέλμος Β΄
* Γουλιέλμος Γ΄
* Αδόλφος
* Γουλιέλμος Δ΄
* Μαρία Αδελαΐδα
* Καρλόττα
* Ιωάννης
* Ερρίκος
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 95403864
* **Europeana**: agent/base/149041
* GND: 138776245

 |

 |
Θυρεός του Φλοράν ντε Βιλ.
Ο **Φλοράν ντε Βιλ**, άρχοντας της Βιλ της Πικαρντί και του Νουβιόν-λε-Κοντ ήταν Γάλλος ιππότης και Σταυροφόρος των αρχών του 13ου αιώνα.

Οικογενειακή καταγωγή
---------------------

Ήταν υιός του Ζαν ντε Βιλ και της συζύγου του, Αλίξ, αρχόντων της Βιλ. Το 1200, ανέλαβε την εξουσία του φέουδου της Βιλ, το οποίο και κληροδότησε στον υιό του, Ζαν Β΄ ντε Βιλ προ του 1245.

Ανδραγαθήματα
-------------

Σύντροφος του Αλαίν ντε Ρουσί, θεωρείται πως οι δυο τους μεγάλωσαν μαζί και πολέμησαν μαζί για αρκετά χρόνια.

Πολέμησε στο πλευρό του στην μάχη του Μυρέ το 1213, στην διάρκεια της Σταυροφορίας των Αλβιγηνών, όπου συγκρούστηκαν τα σταυροφορικά στρατεύματα, υπό την ηγεσία του Σιμόν Δ΄ ντε Μονφόρ και τα στρατεύματα της Αραγωνίας και της Τουλούζης, υπό την ηγεσία του βασιλέα Πέτρου Β΄ της Αραγωνίας, στην διάρκεια της οποίας και ο ίδιος διακρίθηκε. Σύμφωνα με τις διηγήσεις της Σταυροφορίας των Αλβιγηνών, οι δυο τους ορκίστηκαν στον Σιμόν ντε Μονφόρ, προ της μάχης, να σκοτώσουν τον βασιλέα Πέτρο της Αραγωνίας. Στην διάρκεια αυτής, πέτυχαν να περικυκλώσουν τον βασιλέα με ένα στρατιωτικό απόσπασμα Σταυροφόρων ιπποτών, ωστόσο το πρόσωπο το οποίο σκότωσαν και το οποίο έφερε την βασιλική πανοπλία δεν ήταν ο Πέτρος της Αραγωνίας, αλλά ένας ιππότης με τον οποίο ο ίδιος είχε ανταλλάξει πανοπλία. Όμως ο βασιλέας αποκαλύφθηκε, προκειμένου να αποδείξει πως δεν είχε σκοτωθεί, με αποτέλεσμα οι δύο ιππότες, Ρουσί και Βιλ, να κατευθυνθούν προς το μέρος του, σκοτώνοντάς τον, τελικά, και προκαλώντας την υποχώρηση του εχθρού και την νίκη των Σταυροφόρων.

Σύμφωνα με έτερη πηγή της εποχής εκείνης, ήταν μαζί με έναν άλλον ιππότη, τον Αλαίν ντε Ραντί, που ο Φλοράν ντε Βιλ πέτυχε να σκοτώσει τον βασιλέα της Αραγωνίας.

Στην συνέχεια, οι πηγές τον αναφέρουν ως παρόντα το 1214 στις τάξεις των Γάλλων στην διάρκεια της μάχης της Μπουβίν, πάντοτε στο πλευρό του Αλαίν ντε Ρουσί.

Παραπομπές
----------

1. ↑  Maximilien Melleville, *Dictionnaire historique, généalogique et géographique du département de l'Aisne*, 1857, p. 82.
2. ↑  *Bulletin trimestriel de la Société des antiquaires de Picardie*, volume 6, années 1856-57-58, p. 548.
3. ↑  *Revue du Midi*, tome 7, juillet-août-septembre 1834, p. 322.
4. ↑  *Chronique de Flandres*, écrite au XIV × 10{{{1}}}
 siècle en patois rouchy (langue de Valenciennes), troisième partie, publiée dans Jean-Alexandre-C. Buchon, *Choix de chroniques et mémoires sur l'histoire de France*, Paris, Bureau du panthéon littéraire, 1861, p. 663-664 (en ligne).

|  |  |
| --- | --- |
| 

|  |
| --- |
| * Πύλη:Μεσαίωνας
* Πύλη:Σταυροφορίες
* Πύλη:Πόλεμος
 |

 |
Άποψη τω φαραγγιών Τούρντα από το δυτικό τέλος
Το **Φαράγγι Τούρντα** (ρουμανικά: Cheile Turzii) είναι φυσικό καταφύγιο (στον ποταμό Χάσντατε) που βρίσκεται 6 χιλιόμετρα δυτικά της Τούρντα και περίπου 15 χιλιόμετρα νοτιοανατολικά της Κλουζ-Ναπόκα, στην Τρανσυλβανία της Ρουμανίας.

Το φαράγγι Τούρντα το 2011

Γεωγραφία
---------

Το φαράγγι, το οποίο σχηματίστηκε από τη διάβρωση του ιουρασσικού ασβεστόλιθου του βουνού, έχει μήκος 2 900 μέτρων και οι τοίχοι έχουν ύψη που φτάνουν τα 300 μέτρα. Η συνολική επιφάνεια του φαραγγιού είναι 324 εκτάρια. 

Το Φαράγγι Τούρντα περιλαμβάνει ένα από τα πλουσιότερα και πιο καρστικά γραφικά τοπία στη Ρουμανία. Περισσότερα από 1000 είδη φυτών και ζώων (μερικά σπάνια ή απειλούμενα, όπως το άγριο σκόρδο ή κάποια είδη αετού) ζουν εδώ.

Υπάρχουν 4 γέφυρες στην κοιλάδα του ποταμού Χάσντατε.

Ιστορία
-------

Ο χώρος έχει κατοικηθεί από τη νεολιθική εποχή. 

Στο σημείο "Πιάτρα Ταϊατά" (ιστορικό μνημείο που βρίσκεται κοντά στο Ιζβολούρ Ρομιλόρ) βρισκόταν το κύριο ρωμαϊκό λατομείο της πόλης και η Ρωμαϊκή Ποτάισσα. Τον δέκατο ένατο αιώνα, όταν τα ίχνη των ρωμαϊκών εκμεταλλεύσεων ήταν ακόμη ορατά, έγιναν λεπτομερείς παρατηρήσεις σχετικά με τις τεχνικές διαχωρισμού των ασβεστολιθικών τεμαχίων.

Χλωρίδα
-------

Περισσότερα από 1.000 είδη φυτών μπορούν να βρεθούν στο καταφύγιο: τα Allium obliquum, Dianthus integripetalus, και Viola jobi είναι μερικά από αυτά.

Πανίδα
------

Στο καταφύγιο απαντώνται 67 είδη πουλιών, πεταλούδων, ψαριών, αμφίβιων και μερικών θηλαστικών (αλεπούδες, νυφίτσες, κουνάβια, αγριόχοιροι κλπ.).

Σπήλαια
-------

Υπάρχουν περίπου 60 γνωστά σπήλαια. Σχεδόν όλα έχουν μικρό μέγεθος (το μεγαλύτερο έχει μέγεθος 120 μέτρων).

Άλλα τουριστικά αξιοθέατα
-------------------------

Το φαράγγι Τούρντα απέχει μόλις λίγα χιλιόμετρα από δύο άλλα φαράγγια (Φαράγγι Τουρουλούι και Φαράγγι Μπορζέστι) καθώς και τον καταρράκτη Τσιουκάς.

Το φαράγγι Τούρντα είναι ένα από τα κύρια αξιοθέατα αναρρίχησης στη Ρουμανία.

Γκαλερί
-------

* Άποψη των φαραγγιών Τούρντα από το δυτικό τέλοςΆποψη των φαραγγιών Τούρντα από το δυτικό τέλος
* Άποψη των φαραγγιών Τούρντα από το ανατολικό τέλοςΆποψη των φαραγγιών Τούρντα από το ανατολικό τέλος
* Cheile TurziiCheile Turzii
* Μια από τις γέφυρες του Φαραγγιού ΤούρνταΜια από τις γέφυρες του Φαραγγιού Τούρντα
* 
* Το "Σπήλαιο του Μπάλικα" στο φαράγγι ΤούρνταΤο "Σπήλαιο του Μπάλικα" στο φαράγγι Τούρντα
* Το σαλέΤο σαλέ
* Άποψη του φαραγγιού από τη ΤούρνταΆποψη του φαραγγιού από τη Τούρντα
* Πίνακας του φαραγγιού Τούρντα από τον Χένρικ ΤρενκΠίνακας του φαραγγιού Τούρντα από τον Χένρικ Τρενκ

Δείτε επίσης
------------

* Κέιλε Μπικαζουλούι
* Σαλίνα Τούρντα
* Τουρισμός στη Ρουμανία

Σημειώσεις
----------

1. 1 2  Violeta Nicula, p. 64

Περαιτέρω ανάγνωση
------------------

* *Turda, date istorice*, Violeta Nicula, Editura Triade, pag. 64-66

Εξωτερικοί σύνδεσμοι
--------------------

* Turda Gorges Wallpapers Αρχειοθετήθηκε 2020-09-25 στο Wayback Machine.
* Turda tourism
* Cheile Turzii
Το **TeenNick** είναι Αμερικανικό συνδρομητικό τηλεοπτικό κανάλι που λειτουργεί από το τμήμα Paramount Media Networks της Paramount Global. Το κανάλι διαθέτει ένα συνδυασμό του αρχικού προγράμματός του με σειρές του Nickelodeon, και απέκτησε προγράμματα που απευθύνονται σε προ-εφηβική ηλικία και σε εφήβους. Το όνομα του καναλιού προέρχεται από το πρώην **TEENick**. Από τον Αύγουστο του 2013, το TeenNick είναι διαθέσιμο σε περίπου 73.443.000 νοικοκυριά συνδρομητικής τηλεόρασης στις ΗΠΑ.

Από τις 15 Μαρτίου 2020 έως τις 15 Ιουλίου 2022, ένθετο πρόγραμμα υπό την επωνυμία αυτή εντάχθηκε στο RISE TV (αδελφικό κανάλι του ελληνικού Nickelodeon) για τις μεσημεριανές, απογευματινές και βραδινές ώρες. Το πρόγραμμα απαρτιζόταν κυρίως από σειρές που προηγουμένως προέβαλλε το Nickelodeon μετά τα μεσάνυχτα (*Ντρέικ & Τζος*, *Victorious*, *ICarly*, *Big Time Rush* κτλ.) συν την σειρά του Nick at Nite *Instant Mom* και το Καναδέζικο δράμα *Ride*, καθώς και ολιγόλεπτες εσωτερικές παραγωγές (*Music 89.2 Challenge*, *Life Hacks* και *For Your Info*).

Πρόγραμμα
---------

Το TeenNick έχει πιο χαλαρό περιεχόμενο στο πρόγραμμά του, από τα υπόλοιπα κανάλια του Nickelodeon, εκτός από το **Nick at Nite** και το NickMom για το Nick Jr. το περιεχόμενο των οποίων τα πρότυπα, είναι τόσο παρόμοια, με εκείνα του TeenNick. Ωστόσο, το TeenNick είχε όλο και λιγότερες σειρές που διαθέτουν βωμολοχίες ή σεξουαλικό περιεχόμενο ως μέρος του προγράμματός του, κατά το 2010 μέχρι και σήμερα, σε σύγκριση με την απογραφή του προγράμματος πριν από το 2009 με εκπομπές που ενσωματώνουν τέτοιο περιεχόμενο, κυρίως περιορίζεται σε ορισμένες χρονοθυρίδες κατά τη διάρκεια της νύχτας.

TEENick
-------

Η επωνυμία TeenNick ξεκίνησε ως μπλοκ στο Nickelodeon που ονομάζεται TEENick. Το TEENick προβλήθηκε για πρώτη φορά στις 4 Μαρτίου 2001 και προβλήθηκε μόνο τα Σαββατοκύριακα. Το μπλοκ TEENick φιλοξενήθηκε από διασημότητες.

Λογότυπα
--------

|  |  |
| --- | --- |
| 2016-2019 | 2019-σήμερα |

Παραπομπές
----------

1. 1 2  New Nick Block Aims for Tweens. - Cable World | HighBeam Research
2. ↑  «Το TeenNick απο σήμερα 16:00 – 22:00 στο RISE TV». *SporTime*. 15 Μαρτίου 2020. Ανακτήθηκε στις 24 Απριλίου 2020.
3. ↑  Kidscreen » Archive » Cable keeps up growth for kids upfront

Εξωτερικοί σύνδεσμοι
--------------------

* Επίσημος ιστότοπος
Συντεταγμένες: 40°35′56.537″N 22°57′15.988″E﻿ / ﻿40.59903806°N 22.95444111°E﻿ / 40.59903806; 22.95444111

Η **Βίλα Μορντώχ** είναι ιστορική έπαυλη της Θεσσαλονίκης κτισμένη το 1905 ως κατοικία του Οθωμανού μεράρχου Σεϊφουλάχ Πασά σε σχέδια του αρχιτέκτονα Ξενοφώντα Παιονίδη. Βρίσκεται στη συμβολή των σημερινών οδών Βασ. Όλγας και 25ης Μαρτίου.

Ιστορικό
--------

Κατασκευάστηκε το 1905χρονολογία που προκύπτει και από την υπογραφή του Τούρκου καλλιτέχνη των τοιχογραφιών του εσωτερικού της βίλας Νουρεντίν. Αρχικά αποτέλεσε κατοικία του Τούρκου μεράρχου Σεϊφουλάχ Πασά και κτίσθηκε σε σχέδια του αρχιτέκτονα Ξενοφώντα Παιονίδη. Αργότερα πωλήθηκε στον Σαμουήλ Μορντώχ από τον οποίο και πήρε το όνομά της. Αφού άλλαξε πολλούς ιδιοκτήτες στέγασε για περίπου είκοσι χρόνια (από τις αρχές της δεκαετίας του 1950 μέχρι τις αρχές της δεκαετίας του 1970) υπηρεσίες του ΙΚΑ. Από το 1972 μέχρι το 1980 εγκαταλείφθηκε. Αργότερα, το 1986 στη Βίλα Μορντώχ στεγάστηκε η Δημοτική Πινακοθήκη της Θεσσαλονίκης, μέχρι την μεταφορά της στην Κάζα Μπιάνκα. Από το 2013 στεγάζει υπηρεσίες του Ε' διαμερίσματος Θεσσαλονίκης και του Οργανισμού Ρυθμιστικού Θεσσαλονίκης.

Περιγραφή
---------

Η Βίλα Μορντώχ είναι διώροφο κτίσμα με ημιυπόγειο και σοφίτα. Ιδιαίτερα χαρακτηριστικά της, εκτός από τη συνύπαρξη νεοκλασικών, αναγεννησιακών, μπαρόκ και αρτ-νουβώ στοιχείων (η Βίλα Μορντώχ όπως η Κάζα Μπιάνκα και η Βίλα Πετρίδη ακολουθεί το αρχιτεκτονικό ρεύμα του εκλεκτικισμού) είναι ο κρεμμυδόσχημος τρούλος στην νοτιοδυτική γωνία της και η οκταγωνική πυργοειδής απόληξη.

Παραπομπές
----------

1. ↑  Casa Bianca -Η ζωή στη Θεσσαλονίκη γύρω στα 1900/Το αρχοντικό του Dino Fernandez Diaz, Ιστορική σκιαγραφία και μελέτη αναστηλώσεως του Ν.Κ.Μουτσόπουλου, Θεσσαλονίκη 1998 σελ. 98
2. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 14 Νοεμβρίου 2013.
3. 1 2  Συλλογικό (2014). *Θεσσαλονίκη: η πόλη και τα μνημεία της*. Θεσσαλονίκη: Μαλλιάρης Παιδεία. σελ. 173.
4. ↑  Μαλλίδου, Λία (29 Μαρτίου 2014). «Βίλα Μορντώχ, πρώην Δημοτική Πινακοθήκη Θεσσαλονίκης». *Thessaloniki ARTS AND CULTURE*. Ανακτήθηκε στις 11 Σεπτεμβρίου 2015.

Πηγές
-----

* Casa Bianca -Η ζωή στη Θεσσαλονίκη γύρω στα 1900/Το αρχοντικό του Dino Fernandez Diaz, Ιστορική σκιαγραφία και μελέτη αναστηλώσεως του Ν.Κ.Μουτσόπουλου, Θεσσαλονίκη 1998
* ΤΟ ΔΕΡΜΑ ΤΗΣ ΠΟΛΗΣ: Βίλλα Μορντώχ #35(TV100-01/05/22)

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Οθωμανικά Μνημεία στη Θεσσαλονίκη |
| --- |
|  |
| Τεμένη | 
* Αλκαζάρ
* Γενί Τζαμί
* Τζαμί του Λεμπέτ
* Τζαμί Θέρμης
 |  |
|  |
| Λουτρά (Χαμάμ) | 
* Μπέη Χαμάμ
* Γενί Χαμάμ
* Λουτρά Φοίνιξ
* Γιαχουντί Χαμάμ
 |
|  |
| Οχυρωματικά έργα | 
* Λευκός Πύργος
* Φρούριο Βαρδαρίου
* Επταπύργιο - Γεντί Κουλέ (και βυζαντινό)
 |
|  |
| Διάφορα | 
* Αλατζά Ιμαρέτ
* Μπεζεστένι
* Τουρμπές Μουσά Μπαμπά
* Βίλλα Αλλατίνι
* Βίλα Μορντώχ
* Κήποι του Πασά
* Κάζα Μπιάνκα
* Διοικητήριο
 |

 |
Το ***Σιδερένια Γροθιά*** (πρωτότυπος τίτλος: ***The Iron Claw***) είναι βιογραφική-δραματική ταινία του 2023 σε σκηνοθεσία και σενάριο από τον Σον Ντέρκιν. Βασίζεται στην ζωή του παλαιστή Κέβιν φον Έριχ και πρωταγωνιστούν οι Ζακ Έφρον, Τζέρεμι Άλεν Γουάιτ, Χάρις Ντίκινσον, Μάουρα Τίρνι, Χολτ Μακκάλανι και Λίλι Τζέιμς.

Το *Σιδερένια Γροθιά* έκανε πρεμιέρα στο Ντάλας στις 8 Νοεμβρίου του 2023 και κυκλοφόρησε στις Ηνωμένες Πολιτείες Αμερικής 22 Δεκεμβρίου από την A24, πριν κυκλοφορήσει στο Ηνωμένο Βασίλειο στις 9 Φεβρουαρίου του 2024, από την Lionsgate. Εισέπραξε $36 εκατομμύρια παγκοσμίως και έλαβε θετικά σχόλια από τους κριτικούς.

Παραπομπές
----------

1. ↑  «The Iron Claw (2023) - Financial Information». *The Numbers*. Ανακτήθηκε στις 6 Φεβρουαρίου 2024.
2. ↑  «The Iron Claw». *Box Office Mojo*. Ανακτήθηκε στις 6 Φεβρουαρίου 2024.

Εξωτερικοί σύνδεσμοι
--------------------

* Επίσημος ιστότοπος
* *Σιδερένια Γροθιά*   στην IMDb